****

**РЕПУБЛИКА СРБИЈА**

**Аутономна Покрајина Војводина**

**Општинска управа Општине Бачка Паланка**

**Одељење за скупштинске и извршне послове   
Дана: 14. октобра 2022. године**

**БАЧКА ПАЛАНКА**

**Краља Петра I број 16**

**Телефон: 021/210-1192; Фах: 021/6045-587**

**Предмет: Саопштење**

**ОДРЖАН САСТАНАК МУЛТИДИСЦИПЛИНАРНОГ ТИМА ЗА БОРБУ ПРОТИВ ДРОГА**

У четвртак, 13. октобра 2022. године са почетком у 12:00 часова у Бачкој Паланци у малој сали зграде Општине Бачка Паланка одржан је састанак Мултидисциплинарног тима за борбу против дрога. Састанку су присуствовали: испред Канцеларије за борбу против дрога Владе Републике Србије – директор господин Милан Пекић са сарадницима, испред Удружења ,,Излазак" - Александар Жугић и чланови Мултидисциплинарног тима Општине Бачка Паланка.

На састанку је било речи о досадашњим активностима мултидисциплинарног тима као и предстојећим активностима са акцентом на месец новембар, који је према Међународном и Националном календару здравља проглашен за месец борбе против болести зависности, те изазовима и потешкоћама с којима се мултидисциплинарни тим суочавао у досадашњем раду.

Једна од идеја за предстојећи период јесте и и одржавање заједничке манифестације свих мултидисциплинарних тимова.

Било је речи и о посети милтидисциплинарног тима предстојећем форуму о зависности и опоравка од дрога који се одржава у Београду у новембру.